Kaos fit-traffiku fuq barra tal-Università ta’ Malta hekk kif xufier ta’ karozza tal-linja spiċċat imwaħħal f’roundabout. Jirriżulta li l-inċident seħħ qabel it-08:00 meta ħabta biswit ir-roundabout wasslet biex is-sewwieqa ppruvat tgħaddi minn spazju ristrett, bil-konsegwenza li spiċċat rikbet ir-roundabout u weħlet fiha. Sa siegħa u nofs wara s-sitwazzjoni kienet għadha ma tranġatx. Dan bil-konsegwenza li għal ħin twil, dawk li riedu jidħlu l-Università mill-entratura prinċipali spiċċaw imwaħħla għaliex ma setgħux jgħaddu. Eventwalment il-vetturi spiċċaw iduru mar-roundabout bil-kontra, b’riskju ta’ inċident, biex ikunu jistgħu jidħlu għall-car park mill-entratura ta’ faċċata d-daħla prinċipali tal-Università ta’ Malta.